обжалване на пам
[toc]

ще разгледаме процедурата по обжалване на принудителни административни мерки, така наречените пам.

но първо ще разгледаме правната природа на пам, защо и кога се издава.
**какво е пам?**
----------------


* пам е форма на държавна принуда.
* винаги се налага със заповед (индивидуален административен акт)
* повод за издаването и е съставен [акт](https://stamatovandpartners.com/nakazatelno-postanovlenie-objalvane/) за установяване на административно нарушение.
* пам не е наказание.
* пам се прилага стриктно и ограничително, тоест само на основанията и спрямо лицата посочени в закона.


**как се обжалва пам?**
-----------------------


принудителни административни мерки се налагат със заповед.

заповедта е индивидуален административен акт, който подлежи на обжалване по реда на административно-процесуалния кодекс (апк).

срокът за обжалване е **14 дневен** от връчване на заповедта за налагане на пам.

обжалва се пред административен съд по постоянния адрес на физ. лице или по седалището на фирмата.
### **има ли съдебна такса за обжалване на пам?**


да, има.

държавната такса за обжалване на пам е **10 лв**., ако е издадена на физическо лице и **50 лв**., ако е издадена на юридическо лице.
### **какви са нарушения се допускат при издаване на пам?**


основанията за обжалване на заповедта за издаване на принудителна административна мярка са тези по [чл. 146 от апк](https://www.lex.bg/laws/ldoc/2135521015).

във всеки материален закон (*напр. : [чл. 171 от здвп](https://lex.bg/laws/ldoc/2134649345)*) изрично изброява **условията**, **видовете** принудителни мерки и **сроковете** за тяхното налагане.

ако някой от елементите липсва в заповедта или е неясно посочен, то е налице основание за обжалване и евентуална отмяна.

> пам трябва да е мотивирана.


пам трябва да отговаря на принципа на съразмерност уреден в чл. 6 от апк, а именно да е съобразена с интензитета на извършеното нарушение и да не oграничава правата на субектите в степен, надхвърляща преследваната от закона цел.
### **нужен ли ни е адвокат за обжалване на пам?**


несъмнено.

издаването на пам е строго специфична дейност и подаването на банкетна жалба от рода на „*възразявам срещу издадената пам*“ едва ли ще донесе желания резултат.

често работата на адвоката се изразява в това да забележе иначе невидими за неопитното око нарушения, да ги обвърже със законово гарантирани права и правни принципи, като по този начин насочи съда при осъществяване на правораздавателната дейност.